SL
15.5.2023
Uradni list Evropske unije
C 173/29
Latvija je v skladu s členom 13(1) Uredbe določila vsaj pet prednostnih poti (hortikulturna pot, pot sekundarnega vnosa in akvariji, pot za rastline ter poti sekundarnega vnosa in pobega iz zaprtega sistema ter za živali).
Vendar je Latvija pripravila in Komisiji predložila akcijske načrte samo za eno od teh opredeljenih prednostnih poti.
(1)
UL 2014, L 317, str.
35.
Tožba, vložena 24. marca 2023 – Evropska komisija/Italijanska republika (Zadeva C-193/23) (2023/C 173/40) Jezik postopka: italijanščina Stranki Tožeča stranka: Evropska komisija (zastopnika: C. Hermes in G. Gattinara, agenta) Tožena stranka: Italijanska republika Predloga tožeče stranke Komisija Sodišču predlaga, naj: — ugotovi, da Italijanska republika s tem, da ni sprejela in izvajala enotnega akcijskega načrta ali niza akcijskih načrtov za obravnavanje prednostnih poti za invazivne tujerodne vrste in ker tega načrta ali niza načrtov ni brez odlašanja predložila Komisiji, ni izpolnila obveznosti iz člena 13(2) in (5) Uredbe (EU) št.
1143/2014 Evropskega parlamenta in Sveta z dne 22. oktobra 2014 o preprečevanju in obvladovanju vnosa in širjenja invazivnih tujerodnih vrst (1); — Italijanski republiki naloži plačilo stroškov postopka.
Tožbeni razlogi in bistvene trditve Komisija z edinim tožbenim razlogom zatrjuje, da Italijanska republika s tem, da ni sprejela in izvajala enotnega akcijskega načrta ali niza akcijskih načrtov za obravnavanje prednostnih poti za invazivne tujerodne vrste in ker tega načrta ali niza načrtov ni brez odlašanja predložila Komisiji, ni izpolnila obveznosti iz člena 13(2) in (5) Uredbe (EU) št.
1143/2014 Evropskega parlamenta in Sveta z dne 22. oktobra 2014 o preprečevanju in obvladovanju vnosa in širjenja invazivnih tujerodnih vrst.
Natančneje, tožena stranka ob izteku roka, navedenega v obrazloženem mnenju, in sicer 9. aprila 2022, ni ne sprejela ne izvajala enotnega akcijskega načrta ali niza akcijskih načrtov za obravnavanje prednostnih poti za invazivne tujerodne vrste v smislu člena 13(2) Uredbe, prav tako pa tega načrta ali niza načrtov ni brez odlašanja predložila Komisiji v smislu člena 13(5) Uredbe.
(1)
UL 2014, L 317, str.
35.